**Door To Freedom**

**Nyolc komoly aggodalomra okot adó kérdés a javasolt WHO szerződés és a Nemzetközi Egészségügyi Szabályzat (NER) módosításokkal kapcsolatban**

**1. BIOLÓGIAI HADVISELÉSI ESZKÖZÖK ELTERJESZTÉSE**

A szerződés és a javasolt módosítások arra utasítják a nemzeteket, hogy figyeljék a lehetséges világjárvány kórokozókat, építsenek vagy tartsanak fenn szekvenáló laboratóriumokat, és osszák meg a tényleges mintákat mind a WHO-val (ahol erre a célra létrehoztak egy biológiai központot, BioHub), mind pedig osszák meg a szekvenciákat az interneten. Ez a biológiai fegyverek terjesztését követeli meg - ami véleményem szerint bűncselekmény (ahogy azt én a Biztonsági Tanács 1540. számú határozata és az 1972-es Biológiai Fegyverekről Szóló Egyezmény alapján értelmezem).

1 a. A szerződés 2023. június 2-i " Elnökségi szöveg" változata arra is felszólította a funkcióbővítő kutatást végző nemzeteket, hogy csökkentsék e munka "adminisztratív akadályait". Más szóval, a kutatásra vonatkozó korlátozásokat enyhíteni kell, ami valószínűbbé tenné a laboratóriumi kiszivárgások bekövetkezését. Ezt a bekezdést törölték a szerződés 2023. október 30-i változatából.

**2. ÜRES CSEKKET ADNI A WHO-NAK, HOGY A JÖVŐBEN ÚJ SZABÁLYOKAT ALKOTHASSON**

A szerződés szorgalmazza egy a Szerződő Felek Konferenciájának és egy új WHO-titkárságnak a jövőbeli létrehozását, amely szabályokat alkot majd a világjárvány megelőzési és válaszadási apparátus működésére vonatkozóan - ami lényegében egy üres, aláírt szerződést biztosít a WHO számára, hogy olyan szabályokat alkosson, amilyeneket csak akar.

**3. SZÉLSEBESSÉGGEL KIFEJLESZTETT, FELELŐSSÉGTŐL MENTES VAKCINÁKAT FOGNAK ELŐÁLLÍTANI**

A szerződés gyors vakcinafejlesztést/gyártást és az oltóanyag-fejlesztés, -vizsgálat és -gyártás valamennyi területét érintően időmegtakarítást szorgalmaz. Ez megköveteli, hogy az oltóanyagokat engedélyek nélkül használják, és a szerződés előírja, hogy a nemzeteknek törvényekkel kell rendelkezniük a sürgősségi felhasználási engedélyek kiadására, valamint a felelősségi kérdések "kezelésére". Erről bővebben olvashat a "[The WHO's Proposed Treaty will Increase Man-Made Pandemics](https://doortofreedom.org/2023/09/03/the-whos-proposed-treaty-will-increase-man-made-pandemics/)" (A WHO által javasolt szerződés növeli az ember által okozott járványokat) című cikkben. Az USA, az EU és mások konkrétan 100 napos vakcinafejlesztést és további 30 napos időtartamot kértek a világjárvány elleni vakcinák előállítására. Ez nem tenné lehetővé az érdemi emberi tesztelést.

**4. AZ EMBERI JOGI GARANCIÁKAT TÖRÖLTÉK AZ ÚJ MÓDOSÍTÁSOKBÓL**

A módosítások törölték a meglévő NER nyelvezetéből az "emberi jogok, a személyi méltóság és a szabadság" kifejezést. A panaszok nyomán a kifejezést később beillesztették a szerződésbe - de lehetséges, hogy a szerződést 2024-ben nem fogadják majd el. Eközben a módosítások elfogadásához csak egyszerű többségre van szükség, titokban írják azokat, és így valószínű, hogy a legproblémásabb kérdések a módosításokban találhatók majd meg.

**5. A KÖZÖSSÉGI MÉDIA MEGFIGYELÉSE ÉS A POLGÁROK CENZÚRÁZÁSA SZÜKSÉGES**

Mind a módosítások, mind a szerződés arra szólítja fel a nemzetállamokat, hogy kövessék nyomon állampolgáraik közösségi oldalait, és hogy cenzúrázzák és akadályozzák meg az olyan információk terjedését, amelyek nem felelnek meg a WHO közegészségügyi elbeszéléseinek. A szerződés ugyanakkor azt is előírja, hogy a polgároknak szabad hozzáférhetősége legyen az információkhoz, mindamellett meg kell védeni őket az "infodémiától", amelyet túl sok információként határoznak meg. Meg kell akadályozni, hogy a polgárok félretájékoztatást és téves információkat terjesszenek.

**6. LEHET, HOGY A MÓDOSÍTÁSOK RÉSZLETEIT CSAK AZOK ELFOGADÁSUK UTÁN TUDJUK MEG**

A módosításokról az elmúlt kilenc hónapban teljesen titokban tárgyaltak, miközben ez idő alatt a világjárványról szóló szerződés több egymást követő tervezetét is nyilvánosságra hozták. És miközben a megtárgyalt módosításokat 2024 januárjában kellett volna a nyilvánosság elé terjeszteni, a WHO fő jogi tisztviselője jogi ködösítést alkalmaz azért, hogy elkerülhessék azt a nyilvánosságra hozatali kötelezettséget, amit 4 hónappal a szavazás előtt kellene megtenniük. Vajon a nyilvánosság láthatja-e a majd módosításokat még azelőtt, mielőtt a szavazásukra sor kerülne?

Miért van ekkora titkolózás a javasolt módosításokkal kapcsolatban?

**7. A WHO FŐIGAZGATÓJA AZ ÖN SZEMÉLYES ORVOSÁVÁ VÁLHAT**

A javasolt módosítások szerint a WHO főigazgatója képes lenne lefoglalni és egyik országból a másikba szállítani az orvosi készleteket, eldönteni, hogy milyen kezelések alkalmazhatók, és korlátozni másfajta kezelések alkalmazását.

**8. MIKOR ÉLHET MAJD A WHO AZ ÚJONNAN SZERZETT JOGKÖREIVEL?**

A módosítások a nemzetközi aggodalomra okot adó közegészségügyi vészhelyzet (PHEIC) kihirdetését követően lépnek majd hatályba. Ugyanakkor egy lehetséges PHEIC kihirdetése is kiváltja ezeket a hatásköröket. A hatáskörök a PHEIC befejeződése után is fenntarthatóak, ahogyan azt már láthattuk a COVID-dal és a majomhimlővel (MPOX) kapcsolatos főigazgatói bejelentéseknél.

A szerződés folyamatosan hatályban lesz, és nem lesz szükség sem nyilatkozatra, sem világjárványra ahhoz, hogy új hatásköröket ruházzanak a WHO-ra.

Dr. Meryl Nass